Eru karlmenn hálfvitar?

Ég hef Hagkaupsmenn sterklega grunaða um að ganga út frá því að karlmenn séu vanþroska eða í besta falli, ofvaxin börn. A.m.k. þeir sem versla í Hagkaupum.

Það er leikherbergi fyrir karlmenn í nýju Hagkaupsversluninni. Með sjónvarpi, enska boltanum og svo stendur til að setja upp Playstation tölvu líka fyrir þá, litlu gúkkulaðirassarófurnar á meðan konurnar versla.

Konurnar versla nefnilega og karlmennirnir dæsa. Karlmennirnir borga og brosa. Konan veður áfram og hendir ofaní innkaupavagninn, karlinn stendur kríthvítur í framan og reynir að leggja saman í huganum, þannig að brakar í heilabúinu.

Það er tragikomískt að sjá fyrirtæki gera út á mýtur um kynin, mýtur sem eiga sér litla eða enga stoð í raunveruleikanum.

Jú konum finnst mörgum gaman að versla og sumum mönnum finnst það leiðinlegt. Samt þekki ég enga karlmenn á eðlilegum aldri sem ekki taka fulla ábyrgð á heimilisinnkaupum, þó þeir séu ekki að praktísera einhverja ástríðu eða að fá raðfullnægingar yfir hilluúrvalinu þegar þeir rúlla sér í gegnum matvörubúðina. Stundum skiptir fólk líka með sér verkum, konan verslar, karlinn sér þá um að elda eða öfugt. Það heitir verkaskipting og hefur verið lengi við líði.

Jesús hvað þetta er mikil karlfyrirlitning.

Kikkmíæmöstbídríming.

P.s. Ég ætla að planta mér í leikherbergið um helgina og hía á sökkerana sem fatta ekki djókið með herbergið. Úje.

Fyrri ummæli:
Þið feministar eru nottlega alveg í tómu tjóni, alveg veruleikafirrt.... getið aldrei séð neitt í jákvæðu ljósi. Alltaf að væla um einhver bölvuð smáatriði.

Gleymdir bjórdælunni sem verið er að setja upp í "pabbaklefanum"

Sniðugt þetta með "vertu frammi" . Krúsluleg leið til að benda á brottkast.

||

Ég hélt fyrst að þetta væri grín

||

En frúin, náði hún ekki bílprófinu?

||

Við vorum einmitt að ræða þetta á kaffistofunni hér í vinnunni í gær, þar er ég eina konan. Þeir voru að tala um mann sem þeir þekktu, einn byrjar svona; hann er alveg undir hælnum á konunni.

Nú sögðu hinir hvernig þá;

Jú ég sá hann inn í Bónus í gær, og hann gekk bara eins og illa gerður hlutur meðan konan valdi allt ofan í körfuna.

En, sagði þá einn þetta er það sem ég geri líka, ég bara labba með minni konu meðan hún verslar.

Ég líka sagði annar, og meira að segja ef ég stoppa til að kjafta við einhvern, þá kemur frúin, togar í kerruna og dregur hana og mig með að kassanum.

Iss sagði sá fyrst, ég skal kenna ykkur að versla inn, ég sé alltaf um allt slíkt.

Ég sagði ; meðan ég elda matinn, þá set ég í matarkörfuna, Elli fær auðvitað að setja þar svona eitt og annað smálegt.

Já við líka sögðu hinir.

Já ég skal kenna ykkur, sagði sá fyrsti ákveðinn.

Nei takk sögðu hinir, veistu við viljum bara hafa þetta svona.

En ég skúra oft, sagði þá einn, og tek til ég geri það.

Já sagði annar það geri ég líka.

Jamm þetta er svona ekki mjög algengt samtal á kaffistofunni, en kemur fyrir. Þeir eru annars alveg yndælis allir hreint.

||

Farinn "framm". Deili ekki um það sem stendur í Bókinni.

||

Frúin keyrir auðvitað ekki, hún bara verslar Þröstur minn. Það stendur í Biblíunni.

Nú fór ég að skellihlægja...! Takk fyrir að létta mér svona lundina með biblíubröndurum.

Annars er ég sammála þér, þetta gerir nú ekkert annað en að lítið úr karlmönnum að búa til svona "boltaland" fyrir þá til að vera í meðan konan verslar...! Alveg með ólíkindum!

||

Lykillinn að fjölskylduhamingju er ósköp einfaldur.

Ég samdi við konuna mína þegar við giftumst að ég tæki allar stórákvarðanir fyrir fjölskylduna en konan sæi um allar smáákvarðanir.

Síðastliðin 15 ár hafa eingöngu smámál komið upp í fjölskyldunni.

Ég er húsbóndinn á mínu heimili og fæ að koma undan rúminu hvenær sem mér sýnist !

||

Alveg sammála þér, Jenný, þetta er kjánalegt. Þegar kemur að staðalímyndum eru ráðherfu- og bleiktogblátt málin eiginlega smáatriði við hliðina á þessu.

||

Ég er nú ekki sammála þér Jenný með að hafa áhyggjur af Dharma. En held að hún ætti að koma fram með sitt á öðrum vettvangi. Ég hef líka fylgst með "bálkunum" hennar út um allt, og for helvide þá skil ég ekki baun af því þegar það er tekið saman í heild.

Er annars ekki Dharma kjéllingarnafn?

||

Ertu ekki að djóka í mér????

Jafnréttislöggan á staðinn og það ekki í þágu kvenna heldur hugsandi karlmanna alls staðar.

||

Jú Þröstur, þú eins og ég er á því að Dharma sé kvenkyns.

||

Ég hélt fyrst að þetta væri jók. Jísus kræst, erum við ennþá á þessu plani?

Tvær hugsanir sem að komu strax í kollinn á mér:

Þetta er dæmi um það hvernig fólk hugsar og framkvæmir og er FRÁBÆR sýnikennsla í því hvernig hugsað er um kynin. Ef þetta réttlætir ekki tilverurétt feminismans þá veit ég ekki hvað gerir það.

Mikið ofsalega er sá eða sú sem að kom með þessa hugmynd treggáfaður/-gáfuð. Rétt fyrir Jólin þegar mest er verslað inn á heimilin þá koma þeir svona fram við þann aðila sem þeir trúa að sjái um innkaupin. Væri ekki nær að bjóða þeim sem að arka þessa ganga hjá þeim fótanudd í lokin? Nei, þeir einblína beint á þarfir karlmannsins, eins og almennt er gert, og konan má bara leika sér í innkaupaleik, þvi okkur finnst það svo ógeðslega gaman ofan á allt hitt sem að við eigum að gera.

Hér er loforð frá mér til þeirra: Ég ætla ekki að versla neitt í Hagkaup fyrir jólin. Ég mun versla allt í Krónunni og Nóatúni.

Jenný - kommentin frá þér eru snilld. Sprakk úr hlátri eins og Sunna hér fyrir ofan.

||

Þröstur Unnar, ef karlinn er svo ónýtur að hann þarf að sitja og bíða meðan konan verslar og ekki er einusinni hægt að notast við hann til að keyra bílinn heim vegna þess að hann þarf að fá sér bjór í pössuninni, þá er hann best geymdur heima segi ég. Finnst það óþarfi að eyða peningum í bjór handa honum í verslunarferðinni ef hann á ekki að vera til neins gagns, hvorki við verslunina sjálfa eða heimferðina.

||

Manninum mínum leiðist fólbolti og mér leiðist að versla

||

Anda inn anda út...hahahahaha djö sem þú getur verið fyndin kona, en ég tek undir það að venjulegur karlmaður hlýtur að móðgast yfir" kalladótaherbergi " ég fæ kjánhroll yfir þessu öllu.

||

Sammála þér Sigrún (IP tala skráð). Það eruð þið konur sem dragið okkur karla með í Hagkaupina, bara til að fara með. Þá erum við búnir að skila okkar hlutverki í verslunarferðinni og kaupið er að fá að sitja með bauk í hönd og horfa á Enska.

Auðvitað væri einfaldara að við fengjum bara að vera heima.

||

Sonasona greyin mín, ekki getið þið verslað. Hafið ekkert vit á hvað á að vera í matinn, hvað þá hvað þarf til að geta eldað.

Stæk karlfyrirlitning hér á ferð.

Ég þekki eiginlega bara ekkert heimili þar sem hugsanagangurinn er svona. Sem betur fer.

(mér hundleiðist annars bolti, en gæti reyndar hugsað mér bjór og Playstation. En þannig var fréttin ekki sett upp)

Rocco, trooolllll...

||

Jenní Anna þú dirfist ekki að klippa á þessa umræðu um Karlahornið með nýrri færslu, þetta er þörf umræða.

||

ý

||

Þetta er náttúrulega bara snilld. Sá það í fréttunum að verslunarmiðstöð á Spáni sé með svona leikherbergi fyrir greyið kallana meðan kella verslar. Bíddu afhv. sitja þeir ekki bara heima og hvað eru kellurnar að drattast með þá með sér ? Þær hljóta að vera með debetkort og bílpróf.

Það er gaman að heyra pistlana þína Jenný og ekki síður hvernig þú svarar fyrir þig

Kípon

||

núh, einhver verður að halda á pokunum út í bíl?

ha, keyra körfurnar að bílnum, já, þið meinið...

||

Ég veit ekki með þetta karlahorn EN nú er ég nýkominn úr ferð til Prag þar sem við konan fórum með vinnunni minni yfir helgi. Mest allur tíminn fór í að þræða búðirnar, ekki af því að mig langaði til heldur vegna þess að konan vildi það, ég vildi vera með henni!!

Flestir karlmennirnir í þessari ferð vildu helst vera að gera eitthvað allt annað en að halda á einhverjum innkaupapokum fyrir konurnar sem æddu um eins og þær hefðu aldrei stigið í búð á ævinni.

Mikið rosalega hefði ég viljað að það hefði verið svona karlahorn í mollinu sem við vorum í í fleiri klukkustundir....held meira að segja að konan hefði verið ánægð með það, þá væri ég með henni en samt ekki fyrir henni hehe

Jú ég kaupi í matinn, ég elda jafnt á við konuna og allt það en svona fatakaup og annað hef ég bara ekki mikið vit á og leyfi konunni að stýra því (dæmi: ég keypti buxur á strákinn þegar hann var 18 mánaða, fötin voru fyrir 4-5 ára barn hehe need I say more, hef ekki tilfinningu fyrir þessu) Hagkaup selur ekki bara mat heldur einnig fatnað og aðrar vörur sem karlar hafa oft ekki vit á eða áhuga og á meðan konan skoðar þær þá geta karlmennirnir sest niður. Ef þessu er öfugt farið að karlmaðurinn er sá sem kaupir allt inn og konunni leiðist að versla þá auðvitað sest hún í "karlahornið" þess vegna væri rétt kannski rétt að kalla þetta "hvíldarhornið" eða eitthvað slíkt? Bara hugmynd.

||

Anskotinn. Ég er ansi þolinmóður maður en þetta feminista hjal er orðið þreytt. Hefur einhver farið upp í Hagkaup og kannað í raun hvort þetta heiti Karlahorn eða Pabbahorn? Hvaða anskotans máli skiptir það annars ... þetta er horn með sófum og sjónvarpi fyrir fólk, konur og karla til að setjast niður og slappa af á meðan annað bregður sér inn í búð og verslar.

Ég fer alltaf út í búð með konunni en við bæði treystum konunni til að sjá um að versla matinn því ég á erfitt með að muna hluti og hvað vantar í ísskápinn. Ef 3 ára strákurinn kemur svo með þá er jafnvel betra ef ég gæti hörfað inn í eitt svona herbergi og horft á boltann á meðan konan fær frið í búðinni. Hefur ekkert með kynjamisrétti að gera, bara spurning um að gera þetta á sem fljótlegastan hátt og þannig ekkert gerist. Pabbi gamli heldur svo á pokunum út í bíl og keyrir heim, djöfull er verið að brjóta á mér. Konan heldur á pokunum næst.

Ég er all out fyrir jöfn réttindi kvenna og karla. En þið eruð farin of langt. Hvar eru alvöru málefnin? Ég neita að trúa að þetta sé aðal hitamáið í aðalstöðvum femínista ... Ykkar málefni eru bara farin að snúast um karlfyrirlitningu finnst mér. Það má ekkert gera til að auðvelda körlum lífið lengur án þess að það sé gert konum erfiðara.

||

Held þú hafir misst pointið, Jonni.

||

Tómas, það þarf ekki að hafa vit á fötum til þess að kaupa barnaföt í Hagkaup. Þar er starfsfólk sem hægt er að spyrja og oftast stendur eitthvað á miðunum varðandi aldur. Það þarf ekki eldflaugasérfræðing til að sjá um innkaup þó að maður hafi ekki tilfinningu fyrir því. Karlmenn geta og eiga að sjá um þessa hluti líka.

||

Mér sýnist á øllu ad thetta KARLAhorn, sem á ad vera svo mikil nidulæging fyrir okkur vekur meiri áhuga hjá ykkur feministunum. Thad er eins og ad thid séud lafhræddar vid thetta horn?? Getur thad verid ad ykkur finnist ykkur vera ógnad af thessu horni? " Hmm karlinn minn á eftir ad hafa meiri áhuga á ad vera í thessu karlahorni en ad vera med MÈR í verslunarleidangri.., verdum ad standa saman og drepa nidur thessa thróun sem klárlega ógnar sambandi mínu ...!"
Ég lít ad minnsta kosti ekki á thetta sem gátt til helvítis. Ég er enginn Playstation-gaur en mér finnst thad um thad bil 12.458 sinnum skemmtilegra en ad ráfa um á eftir konu sem tharf ad máta 7 mismunandi boli og fá álit mitt sem skiptir ad endingu engu máli.
En thegar svo verdur sagt " elskan ég held ég fari bara í karlahornid og bíd eftir thér thar." Thá hrinur heimur konunnar vegna thess ad "vid vorum ad gera thetta saman.."
En ég thekki engan karlmann sem finnst thad huggulegt ad versla. Hvad thá thegar madur er kominn á annan klukkutímann vid innkaupin. Karlmenn líta á innkaup sem verkefni sem tharf ad leysa. Madur ákvedur hvad vantar og nær í thad, málid leyst.
"Nú ertu bara komin á thridja bolinn, fjórir eftir.. hurdu elskan ég bíd bara eftir thér í karlahorninu..!"
Frábært
Thad er ástæda fyrir thví af hverju karlmenn eru EKKI ad mótmæla thessu horni. Thar ad auki gæti thetta horn heitid My cute little pink pony room, en thid konurnar myndud samt ekki nota thad.
Thad er vegna "mýtunnar" um ad karlmenn spila meira tølvuspil og drekka meiri bjór en konur... í raunveruleikanum..!

||

Pétur Orri "eldflaugasérfræðingur"...já það er alveg rétt hjá þér að þetta á ekki að vera mikið mál EN ef þú átt barn þá veistu að þessar standard stærðir fyrir ákveðinn aldur osfvr standast ekki alltaf við aldur og stærð barnsins þíns...börn vaxa ekki á einum standard hraða.

Ég var reyndar staddur í Afríku þegar ég keypti þetta og það var enginn enskumælandi maður þarna og ekki bent á aldur á þessari flík, eingöngu stærð sem eins og ég sagði áðan ég virðist ekki hafa nokkurn sens fyrir, vantar þetta smiðsauga í mig.

Plús...starfsfólk Hagkaupa hefur ekki hugmynd um stærð stráksins míns og eins og ég sagði áðan þá er nánast vonlaust að fara í búð og segja ja strákurinn minn er að verða 4ja ára finndu eitthvað sem passar. Ég þyrfti að hafa strákinn með og máta, en það sem ég var að segja áðan er að konan virðist hafa miklu meiri sens fyrir þessu og sér þetta bara einhvern veginn betur.

||

Ég er ekki viss um að allir sem tjá sig hér um málið hafi séð kynninguna á þessu fyrirbæri í nýjasta Hagkaupsblaðinu (bls. 5):

===

Afþreyingarsvæði

Í herradeildinni er afþreyingarsvæði sérhannað til þess að slaka á. Láttu aðra um að versla meðan þú horfir á sjónvarpið.

Mynd: Tveir leðurstórlar og sjónvarp með flatskjá þar sem sjá má unga konu á brjóstahaldaranum.

===

||

Ok samþykkt Tómas en góð hugmynd að kalla þetta hvíldarhornið frekar.

||

og smá viðbót við síðasta innlegg mitt...Konan virðist líka hafa mikla ánægju af þessu, ekki skylda í hennar augum heldur ÁNÆGJA sem ég finn ekki jafnmikið fyrir og reyndar finnst mér það að versla bara leiðinlegt!!

||

Sæl Jenný. Hvernig segir Kaninn, "first time caller, long time listener ". Eitt verð ég að segja, verandi karlmaður, sem er nánast farinn að trúa því að ég sé félagi í Karllæga Feðraveldinu og vakni með það eitt að markmiði, meðvitað eða ómeðvitað, að níðast á konum og halda þeim niðri.

Mér finnst svolítið skondið að sjá rökstuðninginn hjá sumum á þessari síðu og þeim fjölda af færslum sem hafa sprottið upp í morgun, þar sem fram kemur hvað við karlmenn erum í raun ábyrgir heimilisfeður, verslum inn í matinn og að ég tali nú ekki um það að við eldum.

Þetta eru í mörgum tilvikum sömu einstaklingarnir, feministar, sem oftast nær halda því fram hvað við karlmenn gerum lítið, nú síðast kom frétt í vikunni um það að konur sjá um langsamlega flest á heimilunum. Við karlar erum náttúrulega oft á löngum fundum hjá Feðraveldinu og fundirnir eru jú í hádeginu og á kvöldin.

Þetta er auðvitað svolítill útursnúningur hjá mér, persónulega finnst mér þetta asnalegt herbergi, því ég versla yfirleitt einn í matinn fyrir mitt heimili, nema þá að ég dragi fjölskylduna með um helgar. Það er samt svolítið gaman að sjá rökstuðning feminista. Nú ætla ég mér ekki að vera með leiðindi og nóg er nú um dónaskapinn í færslunum þessa dagana, en rökstuðningurinn er svo ósannfærandi. Einn daginn gerum við karlmenn lítið sem ekkert, en svo þegar það hentar málstaðnum þá erum við svo óskaplega duglegir að versla inn að við höfum engan tíma fyrir þessi herbergi.

Ég held að ég dæsi bara aðeins og haldi svo áfram að vinna. Takk fyrir skemmtilegar færslur.

||

djiiz þroskahefta pakk .!.

||

Á hagkaup.is segir "Raftækja- og skemmtiefnadeild er í Hagkaupum Holtagörðum og er skemmtilegt að segja frá því að þar verður {sælureitur/athvarf/hvíldarreitur/} fyrir þreytta pabba eða bara hvern sem er. Hægt verður að setjast niður, glugga í blöðin, kíkja á boltann eða annað það sem er í sjónvarpi."

Sem sagt með skrifum þínum ert þú að ganga út frá því að karlmönnum sem þykir þessi hugmynd góð séu vanþroska, í besta falli ofvaxin börn. Skemmtilegt viðhorf hjá jafn víðsýnni mannesku.

Í fréttinni segir "Í nýrri verslun Hagkaupa í Holtagörðum er sérstakt pláss ætlað körlum meðan konurnar kaupa inn fyrir heimilið." ? ? "Einnig stendur til að tengja Playstation-leikjatölvu viðtækið, til að stytta karlpeningnum stundirnar." - Vægast sagt sorglegt að fólk skuli gleypa við svona bulli.

Frekar spyr ég: Halda 24 stundir að neytendur og lesendur séu hálfvitar að geta ekki séð í gegn um svona hlutdrægan fréttaflutning? (eldfim spurning) 24 stundir eru einungis að reyna að búa til eldfima umræðu, blaðið græðir á svona umræðu því fólk kíkir í blaðið => meiri lestur, meiri tekjur.

Mér finnst eins og mbl bloggarar gleypi oftast við fréttaflutningnum hérna eins og einhverjum heilögum sannleik, að Hagkaup geri ráð fyrir því að "konurnar versli meðan karlinn slappar af". Geriði virkilega ráð fyrir því að stórt fyrirtæki í bullandi samkeppni kanni ekki vilja viðskiptavina sinna þegar þeir opna nýja verslun? Afhverju haldiði að mjólkin sé alltaf innst í búðunum? En eins og stendur á hagkaup.is þá er þessi afþreyingarbás fyrir hvern sem er. Þreyttir pabbar voru bara nefndir sem dæmi.

Hefði staðið "þreyttar mömmur" hefði þessi umræða skapast?

||

Stadsetning: Herradeild.
Ekki stadsetning: Feministadeild..

||

Ég bara brosi yfir þessu Jenný mín var að lesa þetta ég héld í fyrstu að þetta væri grín.

||

Þetta er eiginlega bara kjánaleg umræða.

Það er verið að tala um að þetta sé niðurlægjandi fyrir karla, en svo eru sömu manneskjur í rauninni að halda því fram að vegna þess að þetta horn sé þarna, þá eigi allir karlmenn eftir að breytast í einhvern heilalausan, sjónvarpssjúkan, bjórþambandi Homer Simpson um leið og þeir sjá það.

Er ekki bara í lagi að þessi möguleiki sé fyrir hendi, og að hverjum sem er sé frjálst að nýta sér hann?

Sjálfur hef ég engan áhuga á knattspyrnu eða neinu sem þetta horn býður upp á, jafnframt því sem ég sé um innkaup á mínu heimili, en mér finnst bara fínt að þetta sé í boði engu að síður.

||

Páll Ingi, enski boltinn í græjunum, staðsetning í herradeild, yeah sure, örugglega fyrir hvern sem er ;) En satt, fréttin er náttúrlega til þess gerð að fólk lesi og hneykslist.

nafe, sem betur fer eru langtífrá allir karlar eins og Dharma ;) Ésúsminn (ef ég tryði þá á hann) hvað ég vildi ekki eiga hann fyrir karl. Nema hann sé eitt risastórt troll. Trúi því reyndar tæpast, það myndi enginn nenna að halda út trölli svona lengi.

||

Varla er það sjálfgefið að einungis karlmenn horfi á "boltann". Spurningin ætti að vera: Er áhugafólk um knattspyrnu hálfvitar? eða Er það hálfvizka að sinna áhugamálum? Ég er nú pínu heppinn að eiga önnur og minna áberandi áhugamál.

||

Ok, Hagkaup verða sniðgengin í mínum jólainnkaupum.

En ekki samt halda að ég mæti ekki í búðina með vinkonum mínum og horfi á fótboltann. Enginn sæti eftir fyrir kallana sem kunna ekki/nenna ekki að sinna frumþörfum sínum.

||

Hahahaha - andfemínistar eru svo fyndnir! Þegar feministar tala um virðingarleysi við konur verða þeir brjálaðir og svo þegar feministar tala um virðingarleysi við karlmenn verða þeir líka brjálaðir! Er nokkur leið að gera ykkur til hæfis???

||

Jenný, jú það er rétt mikið rétt, stór hluti umræðunnar í dag hér á blogginu er kominn út í skítkast og dónaskap. Um eitt er ég samt hjartanlega sammála þér, jafnréttisbaráttan er ekki barátta á milli kynjanna heldur markmið sem við eigum og viljum öll (velflest) stefna að. Án þess að hætta mér of langt inn í þessa umræðu þá snýst nú málflutningur feminista í dag oft á tíðum um það að skipta okkur upp í andstæðar fylkingar.

Nóg um það, það er gott að sjá að sumir hér hafa húmor. Jæja, ég má ekki vera að þessu, þarf að herða karlrembumbindið, ég mætti sérstaklega í And-feminista jakkafötunum í dag og þarf að nýta tímann vel til að níðast aðeins meira á konunum áður en ég fer í mat.

||

Hér sé fjör. Mikið er gaman að lesa þetta allt saman og sjá hvað fólk hefur sterkar skoðanir á þessu máli. Karlarnir virðast vera sérlega viðkvæmir en kíkið á þessa færslu hér. Þar skrifar karlmaður um málið, rólegur og yfirvegaður.

Mér fyndist flott ef þeir/þær/þau sem á annað borð fara í þessa verslun stöldruðu við í þessu (fót)boltalandi fyrir fullorðna og virtu fyrir sér þá sem þar sitja eins og dýr í dýragarði. Það má henda til þeirra poppi og öðru til að narta í á meðan.

||

Ég get varla skrifað stað á blað, það er svo gaman hér inni á þessum þræði....farin að slökkva á rádernum !

Pís...!

||

Hildigunnur. Eins og ég benti á þá hefur Hagkaup eflaust kannað það hver áhugi fyrir þessum afþreyingarbás yrði. Niðurstaðan hefur eflaust verið á þá leið að karlmenn séu líklegri til þess að nýta sér hann. Alveg eins og snyrtivörudeildin er samtengt kvennadeildinni, því konur eru líklegri til að versla snyrtivörur. Svo talandi um staðalýmindir að það má ekki vera sýndur boltinn þá sjálfkrafa er sjónvarpsefnið fyrir karlmenn.
Hvað ætti að sýna í sjónvarpinu svo það hæfi kvenfólki?

Það er fyrir hvern sem er að labba þarna, eins og með aðrar "vörur" þá eru hlutir staðsettir þar sem er líklegast að viðkomandi viðskiptavinurinn fari. Það eru mun meiri líkur á að ég sæki í snyrtivörudeildina en þetta afþreyingarhorn en ég þarf samt að ganga út úr leið frá herradeildinni minni. Ég kvarta ekki yfir að það sé staðsett hjá kvennadeildinni, ekki frekar en þið(konur) kvartið yfir því.

Anna : Sala á kók Zero náði sér ekki á strik vegna þess að fyrir á markaðinum voru 2 mjög svipaðir drykkir með gríðarlega sterka markaðsstöð (Pepsi Max og CC Light), lítil sala hefur lítið að gera með misheppnaða markaðsherferð þó svo þú viljir halda öðru fram. Margar vörur hafa verið mjög vel markaðssettar hérlendis en ekki gengið þá oft vegna sterkar stöðu samkeppnisaðila.

Auðvitað er þetta ekkert útspekúleruð leið til að ná athygli. Ég trúi nú ekki að þú hafir legið klst saman og sett saman þennan pistil sem útspekúleraða leið til þess að ná athygli. En athyglinni náðiru. Ég er ekki að reyna að gera skítkast eða leiðindi hérna. Hinsvegar er ég þeirrar skoðunar að þetta mál sé GRÍÐARLEGA uppblásið.

||

Smá athugasemd við orð Páls Inga um að þetta mál sé gríðarlega uppblásið.

Ef farið er inn í fréttina og skoðað hve margir blogga um málið sést að: a) Fréttin vekur athygli - mikla athygli. b) Fólki er misboðið, bæði körlum og konum.

Það er almenningur, venjulegt fólk sem er að "blása" fréttina upp og ætli Hagkaupsmönnum og -konum sé ekki ráðið heilt með að segja að þau ættu að taka mark á svona umræðum.

Eins og bent er á í blogginu sem ég vísaði í hér að ofan er verið að breyta langþreytta frasanum "Hagkaup - þar sem Íslendingum finnst skemmtilegast að versla" í andhverfu sína.

||

Þetta er eitt af því sem viðheldur staðalímyndum um kynin og ég er alveg sammála þér, Jenný, um þetta.

||

Kári alltaf góður - sjá hér. Glöggt er barnsaugað.

||

Les fólk ekki það sem það kommentar við ? (úpps ég í gær)

Hér gerir Jenný að umtalsefni nánast niðurlægingu gagnvart körlum og hún fær blóðugar skammir fyrir, öll feministasúpan og það allt....

Strákar það er verið að verja ykkur og ykkar málstað....það er ASNALEGT að það þurfi afþreyingarhorn fyrir ykkur eins og smákrakka...las öll komment en sleppti Dh......ha já sæll bara.

||

Ég skil bara ekki alla vitleysuna sem er verið að skapa í kringum þetta...

Ég fréttir fyrst af þessu í gær þegar maðurinn minn kallar á mig "Alma, nú förum við alltaf að versla í hagkaup þar sem þar verður svona karlahorn með kósý stólum og enska boltanum...!"

Ég hló með honum en viðurkenni það að ég hugsaði að það er ekki bara kósý fyrir hann heldur mig líka. Kallinum mínum finnst fátt leiðinlegra en að versla í matinn á meðan ég er svona bargain hunter í mínu eðli, mér finnst gaman að versla inn, finna bestur verðin og spá í sniðugum nýungum í matargerð. Og fátt finnst mér leiðinlegra en ef kallinn gersamlega þarf að koma með mér í verslun hanga yfir mér, reka á eftir mér, væla í mér og allt þar frameftir. Það fer hrikalega í taugarnar á mér ef hann þarf að koma með og "skemmir" minn tími til að kaupa inn. Því værum við tvö bæði fegin ef hann gæti fengið "pössun" á meðan ég versla inn.

Er það móðgun við alla karlmenn ef fólk vill nýta sér þetta ef þetta hentar þeim betur, alveg burt séð frá einhverju staðalímyndar kjaftæði og kynja veseni...?

Eru karlmenn virkilega fávitar fyrir það að hafa gaman að fótbolta og finnast leiðinlegt að versla?

Verst finnst mér að svona er ekki í bónus þar sem ég versla nú allt mitt. Mér finnst gott að fá frí frá mínum manni allavega á meðan ég versla og ef ég er að ýta undir einhverja staðalímynd með því, þá er það bara svo í augum annarra en ekki á mínu heimilli...

Annars ágæt lesning hjá þér vinkona og gangi þér allt í haginn

||

Já mikið er ég fegin að mitt líf rúmast ekki innan þessa ferkantaða, furðuhallærislega stereótýpuheims sem markaðsmenn Hagkaupa, og sumir þátttakendur þessarar umræðu virðast lifa í.

Ég versla reyndar sárasjaldan í Hagkaupum enda finnst mér verðið þar of hátt, en ef það kemur fyrir að ég á erindi þangað finnst mér það alveg jafnömurlega leiðinlegt eins og í öllum öðrum stórmörkuðum. Ég á bágt með að trúa því, en það getur svo sem verið að helsta áhugamál einhverra kvenna sé að versla í Hagkaupum, hinsvegar held ég að flestir sem þangað fara geri það af illri nauðsyn; það þarf víst að versla í matinn sama hvort manni líkar það betur eða verr og það er ekki sjálfgefið hlutverk konunnar frekar en karlsins.

Ég bý sem betur fer svo vel að vera í sambandi með besta vini mínum og höfum við álíka mikinn metnað og skoðanir á því hvað okkur langar að hafa í matinn og hvað þarf að kaupa til heimilisins. Okkur finnst báðum jafngaman að elda eins og okkur finnst leiðinlegt að kaupa í matinn. Yfirleitt reynum við því að skiptast á, annað kaupir í matinn og eldar en hitt vaskar þá upp, og svo öfugt næst. Ég hef engan áhuga á snyrtivörudeildinni í Hagkaupum og hann hefur engan áhuga á enska boltanum. Hvorugt okkar hefur leikið sér með playstation tölvu síðan einhvern tíma í barnaskóla. Áhugamál okkar liggja á öðrum sviðum en þeim sem Hagkaup vilja eyrnamerkja okkur eftir kyni.

Stundum kvarta karlmenn yfir myndinni sem dregin er upp af þeim í Amerískum draslþáttum eins og King of Queens, Raymond, According to Jim osfrv. Þar eru öll hjónabönd eins; konan er skoðanamikið skass og karlinn er skoðanalaust flykki sem vill helst ekki þurfa að koma nálægt heimilinu öðru vísi en að sitja í sófanum og horfa á íþróttir eða leika sér í tölvuleik. Einhverra hluta vegna er þessi stereótýpuímynd af karlmönnum fjöldaframleidd í bandarísku sjónvarpi, en ég get tekið undir með þeim, mér finnst hún hvimleið og hallærisleg. Ég get þó ekki betur séð en að Hagkaupsmenn telji að einmitt svona séu íslensk hjónabönd. Ég virðist sem betur fer búa í öðrum menningarheimi en þeir.

||

Já og hann ávarpar mig ji....ég bara sé ekki að minn karl myndi sitja í Hagkaup að horfa á boltann. Á ég skrýtinn kall ? Ég ætla samt að spyrja hann hvað honum finnst um þetta á eftir, ég verð þá allaveganna ekki að gera honum upp skoðanir !

Ég verð seint talin rauðsokka en mér leiðist bara þegar fólk er bundið á bás vegna þess eins hvernig það ber sig að við að pissa....Það getur vel verið að einhverjir kallar stökkvi hæð sína í loft upp af gleði yfir þessu en eru það þá ekki kallar sem hefðu hvorteðer viljað vera heima ? Fólki (konum og köllum) finnst misgaman að versla, mér finnst það umtalsvert leiðinlegra en karli mínum en við förum samt.

Ummæli:
Una...af hverju eru þessi þættir sem þú vísar í svona vinsælir, bæði hjá konum og körlum...af hverju hitta þeir svona í mark? Er það ekki að því að fullt af fólki samsvarar sig við það sem dregið er upp í þessum þáttum. Ég er ekki skjóta á þig eða eitthvað slíkt, bara að velta þessu upp. Væri nú gaman að skoða þetta nánar.

Annars finnst mér svona viðbrögð eins og hjá sumum hérna sem ætla bara alls ekki að versla við Hagkaup aftur osfrv vera frekar langt gengið...Er ekki svona kynjaskipting alls staðar í kringum okkur. Barnabúðum, líkamsræktarstöðvum, dótabúðum, í sjónvarpi (konudagsskrá vs karladagsskrá), snyrtivörubransanum, heilsugeiranum, byggingavöruverslunum ofl ofl ofl ofl. Þarf ekki bara að leggja allt niður þangað til þið verðið búnar að finna einhverja patent lausn á þessu?

Verkefni: Samþykki
Merking: Nei